ཞི་ཅིན་ཕིང་གིས་ཀྲུང་གོ་གུང་ཁྲན་ཏང་ནི་མར་ཁེ་སི་རིང་ལུགས་ཀྱིས་དྲག་ཆས་སྤྲས་པའི་སྲིད་ཏང་ཞིག་རེད།མར་ཁེ་སི་རིང་ལུགས་ནི་ཀྲུང་གོ་གུང་ཁྲན་ཏང་མིའི་ཕུགས་བསམ་དང་དད་སེམས་ཀྱི་སྲོག་རྩ་རེད།ཏང་གི་འབད་འཐབ་ཀྱི་ལོ་རྒྱུས་ལམ་བུར་ཕྱིར་དྲན་བྱེད་སྐབས།ཀྲུང་གོ་གུང་ཁྲན་ཏང་ཉིད་དཀའ་བ་དུ་མ་ཁྱད་དུ་བསད་ནས་ཟམ་མི་ཆད་པར་འཕེལ་རྒྱས་དང་སྟོབས་ཆེར་གྱུར་པའི་རྒྱུ་རྐྱེན་གལ་ཆེན་ཞིག་ནི།རང་རེའི་ཏང་གིས་སྔ་བར་ཕྱི་གསུམ་དུ་བསམ་བློར་བརྟེན་ནས་ཏང་འཛུགས་སྐྱོང་དང་རིགས་པའི་གཞུང་ལུགས་ལ་བརྟེན་ནས་ཏང་འཛུགས་སྐྱོང་ལ་མཐོང་ཆེན་བྱས་ཏེ།ཏང་ཡོངས་སུ་གཅིག་གྱུར་གྱི་བསམ་བློ་དང་།འཐབ་འཛིང་འཇོན་ཐང་ཆེན་པོ་བཅས་སྔ་བར་ཕྱི་གསུམ་དུ་རྒྱུན་འཁྱོངས་བྱས་པས་རེད།མིག་སྔའི་སྒྱུར་འཕེལ་བརྟན་གསུམ་གྱི་ལས་འགན་ཧ་ཅང་ལྕི་བ་དང་།འགལ་ཟླ་དང་ཉེན་ཁའི་འགྲན་སློང་མང་བ།རྒྱལ་སྲིད་སྐྱོང་ལུགས་སྐོར་གྱི་ཚོད་བགམ་ཆེ་བ་བཅས་ནི་སྔར་བྱུང་མྱོང་མེད་པ་ཞིག་རེད།ང་ཚོས་ལེགས་ཆ་དང་།རང་འགུལ།མ་འོངས་བཅས་ལས་རྣམ་པར་རྒྱལ་ཕོད་པར་བྱེད་པར་ངེས་པར་དུ་མར་ཁེ་སི་རིང་ལུགས་སྤྱད་དེ་གནད་དོན་དངོས་ལ་དབྱེ་ཞིབ་དང་ཐག་གཅོད་བྱེད་པའི་འཇོན་ཐང་རྒྱུན་ཆད་མེད་པར་ཆེ་རུ་གཏོང་བ་དང་།ཚན་རིག་དང་རིགས་པའི་གཞུང་ལུགས་ལ་བརྟེན་ནས་འགྲན་སློང་ཆེན་པོར་ཁ་གཏད་གཅོག་པ་དང་།ཉེན་ཁ་ཆེན་པོ་འགོག་པ།འགལ་རྐྱེན་ཆེན་པོ་ཁྱད་བསད།འགལ་བ་ཆེན་པོ་སེལ་བ།གནད་དོན་གལ་ཆེན་ཐག་གཅོད་བྱེད་པ་བཅས་ཀྱི་འཇོན་ཐང་རྒྱུན་ཆད་མེད་པར་ཆེ་རུ་བཏང་སྟེ།མཐོང་རྒྱ་དེ་བས་ཡངས་པ་དང་མིག་རྒྱང་དེ་བས་རིང་པོའི་སྒོ་ནས་འབྱུང་འགྱུར་འཕེལ་རྒྱས་ལ་འཕྲད་པའི་གནད་དོན་གལ་ཆེན་རབ་དང་རིམ་པ་ཁོང་དུ་ཆུད་རྒྱུར་བསམ་གཞིག་བྱས་ནས།མར་ཁེ་སི་རིང་ལུགས་ཀྱི་དད་སེམས་དང་གུང་ཁྲན་རིང་ལུགས་ཀྱི་ཕུགས་བསམ་རྒྱུན་ཆད་མེད་པར་བརྟན་དུ་གཏོང་དགོས་པའི་ནན་བཤད་གནང་བ་རེད།